У многіх мясцовых Касцёлах узніклі ініцыятывы накіраваныя на вывучэнне Апостальскай адгартацыі папы Францішка “Amoris laetitia”, што дазволіць рэалізацыю яе прынцыпаў у душпастырскай сферы, лічыць старшыня Папскай акадэміі “Pro Vita” і Вялікі канцлер Папскага інстытута Яна Паўла ІІ па праблемах сужэнства і сям’і. 19 красавіка 2017 г. споўніцца першая гадавіна з’яўлення гэтага дакументу Святога Айца. Ён стаў вынікам Сінода Біскупаў на тэму сем’і, які праходзіў у кастрычніку 2015 г. у Ватыкане. У асамблеі прымалі ўдзел каталіцкія іерархі з усіх частак свету.